и Малайзия бе оценен на около 251 000 тона през РПП, което представлява повече от четири пъти потреблението в Съюза през същия период.
 (173)
 Освен това не бяха установени признаци за очаквано значително нарастване на търсенето на ПТ на вътрешния пазар в Малайзия, Корея или Русия или на пазара на друга трета държава в близко бъдеще. Като взе предвид намаляването на потреблението на ПТ в Съюза през разглеждания период Комисията стигна до заключението, че търсенето на вътрешния пазар в Малайзия, Корея или Русия или на пазара на друга трета държава не би могло да поеме наличния свободен капацитет.
 б)
 Възможни ценови равнища на вноса от Малайзия, Корея и Русия
 (174)
 От страна на производителите износители от Малайзия, Корея и Русия не бе оказано съдействие. Освен това поради много малките количества, внасяни в Съюза от Малайзия и Корея, за тези държави не бе възможно да бъдат установени надеждни цени на вноса през разследвания период в рамките на прегледа.
 (175)
 При тези обстоятелства и в съответствие с методологията, използвана в последния преглед с оглед изтичане на срока на антидъмпинговите мерки върху вноса с произход от Малайзия и Корея, като аналог бяха използвани експортните цени от Корея и Малайзия за САЩ, за да се определи какво би било вероятното равнище на цените на вноса от Малайзия и Корея, в случай че мерките бъдат отменени. В това отношение следва да се отбележи, че обемът на вноса от Корея и Малайзия в САЩ е възлизал на 63 % от потреблението в Съюза през разследвания период в рамките на прегледа. Освен това, както е посочено в съображение 96, бе установено, че САЩ са сравним пазар с пазара на Съюза. Въз основа на това Комисията изчисли маржове на подбиване на цените без включване на антидъмпинговите мита за този внос в САЩ. Изчислението показа, че цените на вноса от Корея и Малайзия вероятно ще подбиват продажните цени на Съюза съответно с 53 % и 20 %.
 (176)
 Що се отнася до Русия, въпреки че обемът на вноса в Съюза през разследвания период в рамките на прегледа е бил нисък, той бе счетен за достатъчен, за да даде добра представа за бъдещото ценово поведение, ако се допусне срокът на действие на мерките да изтече. Въз основа на това изчислението без антидъмпинговите мита показа, че цените на вноса от Русия вероятно ще подбиват продажните цени на Съюза с 59 %.
 (177)
 Поради това, ако мерките бъдат отменени, промишлеността на Съюза ще попадне под значителен ценови натиск от страна на Малайзия, Корея и Русия, което допълнително ще влоши икономическото ѝ състояние.
 в)
 Ограничителни търговски мерки по отношение на износа от Малайзия, Корея и Русия и привлекателност на пазара на Съюза
 (178)
 Както е посочено в съображение 90, през март 2018 г. Япония наложи окончателни антидъмпингови мита върху вноса на ПТ от Корея. Освен това, както е посочено в съображение 98, от юли 2018 г. насам антидъмпинговите мерки по отношение на вноса на ПТ в САЩ са с разширен обхват, за да включват вноса от Малайзия. Това означава, че достъпът до третия